
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 832 

9 Νοεμβρίου 1994 



ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Υπαγωγή στην άμεση διαχείριση του Υπουργείου Οικο¬ 
νομικών της υπέρ του Ελληνικού Δημοσίου και για 
την εκτέλεση ειδικού κοινωφελούς σκοπού, δωρη- 
θείσης περιουσίας των Ιωάννας και Προδρόμου - 
Μποδοσάκη Αθανασιάδη. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού συνεδριάσεων επιτροπής παρα¬ 
λαβής . 2 

Καθορισμός αποζημίωσης Ομάδας Εργασίας για την 
εκπόνηση αναλυτικού προγράμματος για τον Κλάδο 

Δομικών των Ε.Π.Λ. 3 

Καθορισμός αποζημίωσης ομάδας εργασίας «δια την 
αξιολόγηση του εκπαιδευτικού έργου στα σχολεία 
της Πρωτοβάθμιας και Δευτεροβάθμιας Εκπαίδευ¬ 
σης. 4 

Καθορισμός ορίου εγγυητικών επιστολών προς το Δη¬ 
μόσιο και Ν.Π.Δ.Δ. 5 

Τροποποίηση της υπ’ αριθ. 39055/18.11.93 Απόφα¬ 
σης του Υφυπουργού Πολιτισμού «Περί διορισμού 
Συντονιστή Δ/ντή και Αναπληρωτή Συντονιστή Δ/ 

ντή στο ΣΕΦ». 6 

Διορισμός μελών της Διοικητικής Επιτροπής Στρατιωτι¬ 
κών Επιτάξεων Νομού Θεσπρωτίας. 7 

Υπαγωγή προσωπικού Κοιν. Βόθωνα Θήρας Κυκλάδων 

στις διατάξεις Α' μέρους Ν. 1188/1981. 8 

Τροποποίηση του Οργανισμού Εσωτερικής Υπηρεσίας 
Κοινότητας Επισκοπής Γωνιάς Θήρας Νομού Κυ¬ 
κλάδων. 9 

Έγκριση Οργανισμού Εσωτερικής Υπηρεσίας Κοινότη¬ 
τας Ακρωτηρίου Θήρας Νομού Κυκλάδων.10 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή Δη¬ 
μοτικού Σχολείου και Νηπιαγωγείου» Κοινότητας 

Τριανταφυλλιάς Ν. Σερρών.11 

Τροποποίηση της συστατικής πράξης του Νομικού 
Προσώπου «Σχολική Επιτροπή Γυμνασίου και Λυ¬ 
κείου» κοινότητας Τερπνής Ν. Σερρών.12 

Τροποποίηση της συστατικής πράξης του Νομικού 
Προσώπου «Σχολική Επιτροπή Α' Επιτροπή Α' και Β’ 
Νηπιαγωγείου» Κοινότητας Τερπνής Ν. Σερρών. .13 


Τροποποίηση της συστατικής πράξης του Νομικού 
Προσώπου «Σχολική Επιτροπή Δημοτικού Σχολείου» 

Κοινότητας Τερπνής Ν. Σερρών.14 

Τροποποίηση της συστατικής πράξης του Νομικού 
Προσώπου «Σχολική Επιτροπή Δημοτικού Σχολείου 
και Νηπιαγωγείου» Κοινότητας Ψυχικού Ν. Σερ¬ 
ρών.15 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Υπαγωγή στην άμεση διαχείριση του Υπουργείου Οικονο¬ 
μικών της υπέρ του Ελληνικού Δημοσίου και για την 
εκτέλεση ειδικού κοινωφελούς σκοπού, δωρηθείσης 
περιουσίας των Ιωάννας και Προδρόμου - Μποδοσάκη 
Αθανασιάδη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη με αριθ. 9749/1968 πράξη του συμβολαιογράφου 
Αθηνών Κων/νου Φωτόπουλου, με την οποία η Ιωάννα και 
ο Πρόδρομος - Μποδοσάκης Αθανασιάδης δώρησαν στο 
Ελληνικό Δημόσιο την ψιλή κυριότητα του ακινήτου που 
βρίσκεται επί της οδού Στρ. Καλλάρη αριθ. 50 στο Παλ. 
Ψυχικό, προκειμένου να χρησιμοποιείται ως κατοικία του 
εκάστοτε Πρωθυπουργού της Ελλάδας μόλις συνενωθεί η 
επικαρπία μετά της μεταβιβαζόμενης ψιλής κυριότητας. 

2. Τη με αριθ. Κ. 16741 /2367/4.11.1968 απόφαση του 
Υπουργού Οικονομικών (ΦΕΚ 154/τ. Πα- 
ράρτ./5.11.1968) περί αποδοχής της εν λόγω δωρεάς. 

3. Τον επισυμβάντα θάνατο των επικαρπωτών. 

4. Τη με αριθ. 8916/1992 απόφαση του Εφετείου Αθη¬ 
νών, περί επωφελέστερης αξιοποίησης του δωρηθέντος 
ακινήτου, με την οποία κρίθηκε ότι η θέληση του δωρητή 
μπορεί να ικανοποιηθεί πληρέστερα με τη διάθεση τούτου 
για τη στέγαση και λειτουργία του νεοϊδρυθέντος Ιδρύμα¬ 
τος Ελληνικού Πολιτισμού. 

5. Τις διατάξεις των άρθρων 36 παρ. 1 και 46 παρ. 1 του 
Α.Ν. 2039, σύμφωνα με τις οποίες οι δωρεές, που κατα- 
λείπονται στο Ελληνικό Δημόσιο για την εκτέλεση στο διη¬ 
νεκές ορισμένου ειδικού σκοπού και η εκτέλεση δεν ανα¬ 
τίθεται δια της δωρητήριας πράξης σε άλλα νομικά πρό¬ 
σωπα, υπάγονται στην άμεση διαχείριση του Υπουργείου 
Οικονομικών δια προεδρικών Διαταγμάτων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την αριθ. 612/2.11.1993 γνωμοδότηση του Νομικού 
Συμβουλίου του Κράτους, σύμφωνα με την οποία η δωρεά 
αυτή πρέπει να υπαχθεί στην άμεση διαχείριση του 
Υπουργείου Οικονομικών γιατί συντρέχουν οι προϋποθέ¬ 
σεις του άρθρου 36 παράγρ. 1 του Α.Ν. 2039/1939. 

7. Την από 13.9.1994 σύμφωνη γνωμοδότηση του Συμ¬ 
βουλίου Εθνικών Κληροδοτημάτων. 

8. Τη με αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 154/Β/7.3.94). 

Με πρόταση του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Υπάγουμε στην άμεση διαχείριση του Υπουργείου Οι¬ 
κονομικών τη δωρηθείσα περιουσία στο Ελληνικό Δημόσιο 
από τους Ιωάννα και Πρόδρομο - Μποδοσάκη Αθανα- 
σιάδη με την αριθ. 9749/1968 πράξη του συμβολαιογρά¬ 
φου Αθηνών Κων/νου Φωτόπουλου. 

Η περιουσία αυτή αποτελείται από το ακίνητο που βρί¬ 
σκεται επί της οδού Στρ. Καλλάρη αριθ. 50 στο Π. Ψυχικό, 
οικοπεδικής έκτασης 8.525 τ.μ., εντός του οποίου υπάρ¬ 
χει μία τριώροφη έπαυλη, μία διώροφη αυτοτελής οικία και 
ένα μονόροφο αυτοτελές ανεξάρτητο γκαράζ. 

2. Η χρήση του δωρηθέντος ακινήτου παραχωρείται στο 
νεοϊδρυθέν Ίδρυμα Ελληνικού Πολιτισμού για τη στέγαση 
σ' αυτό και λειτουργία του. 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 31 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΔΗΜ. ΓΈΩΡΓΑΚΟΠΟΥΛΟΣ 

- ♦ - 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίβ. 2063621/6718/0022 (2) 

Καθορισμός αριθμού συνεδριάσεων επιτροπής παραλα¬ 

βής. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 14 του Ν. 1797/88 «Προμήθειες του δη¬ 
μόσιου τομέα και ρυθμίσεις συναφών θεμάτων» όπως τρο¬ 
ποποιήθηκε με το άρθρο 40 του Ν. 2000/91 (ΦΕΚ 206/Α/ 
91). 

β) Του άρθρου 18 του Ν. 1505/84 «Αναδιοργάνωση μι¬ 
σθολογίου προσωπικού της Δημόσιας Διοίκησης και άλλες 
συναφείς διατάξεις» όπως τροποποιήθηκε με το άρθρο 8 
του Ν. 1810/88 «για τη συμπλήρωση και βελτίωση του Ν. 
1505/84 κρι άλλες διατάξεις». 

γ) Του άρθρου 40 του Ν. 849/78 όπως συμπληρώθηκε 
με το άρθρο 8 του Ν. 2129/93 «αύξηση συντάξεων και άλ¬ 
λες διατάξεις». 

δ) Τις διατάξεις του άρθρου 27 του Ν. 2081/92 (ΦΕΚ 


154/Α/92) με το οποίο προστέθηκε άρθρο 29Α στο Ν. 
1558/85 (ΦΕΚ 137/Α/86). 

2. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του κρατικού προϋπολογι¬ 
σμού ύψους 1.000.000 για το έτος 1993 και για το τρέχον 
έτος έχει εγγραφεί στον προϋπολογισμό τρέχοντος έτους 
του ΥΠΠΚ σχετική πίστωση ύψους 1.000.000 στον ειδικό 
φορέα 05-110 και ΚΑΕ 0515. 

3. Τη ΔΙΔΚ/Φ.6.47/2326/20.1.93 απόφαση του 
Υπουργείου Προεδρίας της Κυβέρνησης «συγκρότηση 
επιτροπής παραλαβής» (ΦΕΚ 15 τ.Β793). 

4. Τη ΔΙΔΚ/Φ.6.47/3815/2.2.93 απόφαση του Υπουρ¬ 
γείου Προεδρίας της Κυβέρνησης «Ορισμός μελών επι¬ 
τροπής παραλαβής», αποφασίζουμε: 

Καθορίζουμε κατά έργο και μέχρι (10) κατά μήνα τον 
αριθμό των εκτός ωραρίου συνεδριάσεων της επιτροπής 
που συκροτήθηκε με την ΔΙΔΚ/Φ.647/2326/20.1.93 
(ΦΕΚ 15/τ.Β793) απόφαση του Υπουργείου Προεδρίας 
της Κυβέρνησης για την κατά φάση παραλαβή των έργων 
των πληροφοριακών συστημάτων «ΘΑΛΗΣ» και «ΑΘΗΝΑ», 
και μέχρι πέντε (5) ώρες κατά συνεδρίαση. 

Στον πρόεδρο τα μέλη και στη γραμματέα της επιτρο¬ 
πής θα καταβληθεί αποζημίωση κατά τα οριζόμενα στο 
άρθρο 8 παρ. 1 του Ν. 1810/88 όπως τροποποιήθηκεμε 
την αριθ. 2027332/3206/0022/1.6.93 απόφαση του 
Υπουργού Οικονομικών (ΦΕΚ 422/Β/93). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1994 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝΑΣΤ. ΠΕΠΟΝΗΣ ΑΛ. ΠΑΠΑΔΟΠΟΥΛΟΣ 

-♦- 

Αριθ. 2061538/6525/0022 (3) 

Καθορισμός αποζημίωσης Ομάδας Εργασίας για την εκ¬ 
πόνηση αναλυτικού προγράμματος για τον Κλάδο Δομι¬ 
κών των Ε.Π.Λ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 21 του Ν. 1966/91 «Περί μετεγγραφών 
φοιτητών και σπουδαστών Τ.Ε.Ι. και Α.Ε.Ι. και άλλες δια¬ 
τάξεις» (ΦΕΚ 147/τ.Α). 

2. Την αριθ. Γ2/1870/4.4.1994 Υπουργική απόφαση, 
με την οποία συγκροτήθηκε Ομάδα Εργασίας για την εκ¬ 
πόνηση αναλυτικού προγράμματος για τον Κλάδο Δομικών 
των Ενιαίων Πολυκλαδικών Λυκείων (Ε.Π.Λ.). 

3. Τις διατάξεις του άρθρου 55 του Ν. 1566/85. 

4. Το άρθρο 40 του Ν. 849/78 και το άρθρο 8 του Ν. 
2129/93. 

5. Το γεγονός ότι από τις διατάξεις της Απόφασης αυ¬ 
τής προκαλείται εφάπαξ συνολική δαπάνη σε βάρος του 
Κρατικού Προϋπολογισμού ύψους επτακοσίων χιλιάδων 
δραχμών (700.000) για το τρέχον οικονομικό έτος και ότι 
για τη δαπάνη αυτή έχει εγγραφεί πίστωση στον Κρατικό 
Προϋπολογισμό ύψους επτακοσίων χιλιάδων δραχμών 
(700.000) στον Ειδικό Φορέα 19.610 και στον Κ.Α.Ε. 
0515, αποφασίζουμε: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Καθορίζουμε εφάπαξ αποζημίωση για τον Πρόεδρο και 
τα μέλη της Ομάδας Εργασίας που συγκροτήθηκε με την 
αριθ. Γ2/1870/4.4.1994 Υπουργική Απόφαση σε εκατό 
χιλιάδες δραχμές (100.000) για τον καθένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1994 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΑΛ. ΠΑΠΑΔΟΠΟΥΛΟΣ ΓΕΩΡΓ. Α. ΠΑΠΑΝΔΡΕΟΥ 
-♦- 

Αριθ. 2069011/7156/0022 (4) 

Καθορισμός αποζημίωσης ομάδας εργασίας «δια την αξιο¬ 
λόγηση του εκπαιδευτικού έργου στα σχολεία της 

Πρωτοβάθμιας και Δευτεροβάθμιας Εκπαίδευσης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΘΡΗΣΚΕΥΜΑΤΩΝ 

Έχοντας υπόψη: 

1. α) Τις διατάξεις του άρθρου 55 παρ. 4 του Ν. 1566/ 
1985 (ΦΕΚ 167 Α’). 

β) Του άρθρου 21 τουΝ. 1966/1991 (ΦΕΚ147-Α). 

γ) Του άρθρου 40 του Ν. 849/1978 (ΦΕΚ 232 - Α’). 

δ) Του άρθρου 8 του Ν. 2129/1993 (ΦΕΚ 57 - Α’). 

ε) Του άρθρου 29 του Ν. 1558/1985 (ΦΕΚ 137 - Α’) 
όπως συμπληρώθηκε με το άρθρο 27 του Ν. 2081/1992 
(ΦΕΚ 154 Α’). 

2. Την αριθ. Δ1/1666/1.3.1994 υπουργική απόφαση 
«Συγκρότηση ομάδας εργασίας για την αξιολόγηση του εκ¬ 
παιδευτικού έργου στα σχολεία της Πρωτοβάθμιας καιΔυ- 
ετεροβάθμιας Εκπαίδευσης», η οποία συμπληρώθηκε με 
την αριθ. Δ1/3303/19.4.1994 ομοία. 

3. Το γεγονός ότι από τις ανωτέρω αποφάσεις προκα- 
λείται εφάπαξ δαπάνη σε βάρος του κρατικού προϋπολο¬ 
γισμού ύψους 3.610.000 δρχ. για το τρέχον οικονομικό 
έτος. 

Για την ανωτέρω δαπάνη έχει εγγραφεί πίστωση στον 
κρατικό προϋπολογισμό ύψους 1.930.000 δρχ. στον ει¬ 
δικό φορέα 19 - 610 και ΚΑΕ 0515 και 1.680.000 δρχ. 
στον ειδικό φορέα 19-710 και ΚΑΕ 0515. 

4. Την ανάγκη καθορισμού αποζημίωσης της ομάδας 
εργασίας που συγκροτήθηκε με τις προαναφερόμενες 
υπουργικές αποφάσεις και εργάστηκε πέρα του κανονι¬ 
κού ωραρίου εργασίας με έργο την κατάρτιση σχεδίων 
προτάσεων σχετικά, με τις διαδικασίες αξιολόγησης του 
εκπαιδευτικού έργου που επιτελείται στις σχολικές μονά¬ 
δες Πρωτοβάθμιας και Δευτεροβάθμιας Εκπαίδευσης, 
αποφασίζουμε: 

Καθορίζουμε την αποζημίωση των μελών και Γραμμα- 
τέων της ομάδας εργασίας που συγκροτήθηκε με τη Δ1 / 
1666/1.3.1994 υπουργική απόφαση και συμπληρώθηκε 
με τη Δ1 /3303/19.4.1994 ομοία για το σκοπό που αναφέ- 
ρεται στο σκεπτικό ως ακολούθως: Κάθε μέλος 250.000 
δρχ. εφάπαξ, κάθε γραμματέας 180.000 δρχ. εφάπαξ. 

Η παρούσα να δημοσιευθεί στην Εφημερίδα της Κυβερ¬ 
νήσεως. £ 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1994 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΑΛ. ΠΑΠΑΔΟΠΟΥΛΟΣ ΓΕΩΡΓ. Α. ΠΑΠΑΝΔΡΕΟΥ 
-♦- 

Αριθ. 2066348/10494 (5) 

Καθορισμός ορίου εγγυητικών επιστολών προς το Δημό¬ 
σιο και Ν.Π.Δ.Δ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «Οργανισμός του Υπουργείου Οι¬ 
κονομικών». 

2. Την απόφασή μας 166915/2570/17.11.77 με την 
οποία καθορίζονται οι όροι και οι προϋποθέσεις, βάσει των 
οποίων παρέχονται από τις Τράπεζες που λειτουργούν 
στην Ελλάδα Εγγυήσεις στο Δημόσιο και τα Νομικά Πρό¬ 
σωπα Δημοσίου Δικαίου για εκτέλεση έργων Προμήθειες 
κ.λπ. 

3. Την από 6.9.94 αίτηση της Συνεταιριστικής Τράπε¬ 
ζας Ηρακλείου Συν.Π.Ε. με την οποία ζητά τον καθορισμό 
ορίου εγγυητικών επιστολών. 

4. Την αριθ. 1092170/1378/006/15.10.91 απόφαση 
του Υπουργού Οικονομικών για μεταβίβαση αρμοδιοτήτων 
και της εξουσίας να υπογράφουν με εντολή Υπουργού 
«στον Γενικό Γραμματέα κ.τ.λ.». 

5. Το γεγονός ότι από την απόφαση αυτή δεν προκαλεϊ- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Ορίζουμε ανώτατο όριο έκδοση εγγυητικών επιστολών 
της Συνεταιριστικής Τράπεζας Ηρακλείου Συν ΠΕ για τις 
ανωτέρω περιπτώσεις το ποσό των δραχμών εκατόν πε- 
ντήκοντα οκτώ εκατομμυρίων (158.000.000) με τους 
όρους και τις προϋποθέσεις βάσει των οποίων παρέχονται 
από τις Τράπεζες που λειτουργούν στην Ελλάδα Εγγυή¬ 
σεις στο Δημόσιο, και τα Νομικά Πρόσωπα Δημοσίου Δι¬ 
καίου για εκτέλεση Έργων Προμήθειες κ.λπ. που αναφέ- 
ρονται στην απόφασή μας 166915/2570/1977. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Οκτωβρίου 1994 

Με εντολή Υπουργού 
Ο Γενικός Διευθυντής 
Δ. ΔΡΙΤΣΑΣ 

-♦- 

Αριθ. 32855 (6) 

Τροποποίηση της υπ’ αριθ. 39055/18.11.93 Απόφασης 

του Υφυπουργού Πολιτισμού «Περί διορισμού Συντονι¬ 
στή Δ/ντή και Αναπληρωτή Συντονιστή Δ/ντή στο 

ΣΕΦ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1. Του Ν. 397/68, «Περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής. 

2. Του Ν. 1558/85, Κυβέρνηση και Κυβερνητικά Όρ¬ 
γανα». 

3. Του Ν. 1828/89, «Αναμόρφωση φορολογίας εισοδή¬ 
ματος και άλλες διατάξεις άρθρο 40». 

4. Την υπ’ αριθ. 54567/22.10.93, (ΦΕΚ 830/Β/ 
22.10.93) Κοινή απόφαση του Πρωθυπουργού και Υπουρ¬ 
γού Πολιτισμού «Ανάθεση αρμοδιοτήτων στον Υφυπουργό 
Πολιτισμού Γ. Λιάννη». 

5. Την υπ’ αριθ. 39055/18.11.93 Απόφαση του Υφυ¬ 
πουργού Πολιτισμού, αποφασίζουμε: 

Τροποποιούμε την υπ’ αριθ. 39055/18.11.93, από¬ 
φαση ως εξής: 

Διορίζουμε στη θέση του Συντονιστή Δ/ντή του ΣΕΦ, 
Χάσκα Γεωργίου του Ζερβουδάκη Βασίλη. Κατά τα λοιπά 
ισχύει η υπ’ αριθ. 39055/18.11.93, απόφασή μας ως έχει: 

Από τις διατάξεις της παρούσας απόφασης δεν προκα- 
λείται δαπάνη, σε βάρος του Κρατικού Προϋπολογι¬ 
σμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Οκτωβρίου 1994 

Ο ΥΦΥΠΟΥΡΓΟΣ 

Γ. ΛΙΑΝΗΣ 

-4- 

Αριθ. 12327 (7) 

Διορισμός μελών της Διοικητικής Επιτροπής Στρατιωτικών 
Επιτάξεων Νομού Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Ν. 4442/29 «περί στρατιωτικών και 
ναυτικών εισφορών και ναυλώσεων» όπως τροποποιήθη¬ 
καν μεταγενέστερα. 

2. Την 8-1 /1980 πάγια διαταγή του ΓΕΣ/Δ01/3γ «περί 
διοικητικών δικαστηρίων και στρατιωτικών επιτάξεων 
(ΔΔΣΕ)». 

3. Το Π. Δ/γμα 115/84 με το οποίο αναθέτουμε στους 
κατά τόπους Νομάρχες η αρμοδιότητα διορισμού κ.λπ. 
των μελών των Δ.Δ.Σ.Ε. 

4. Τις διατάξεις του άρθρου 9 παρ. 1 του Ν. 1649/86 με 
τις οποίες τα Διοικητικά Δικαστήρια Στρατιωτικών Επιτά¬ 
ξεων μετονομάστηκαν σε Διοικητικές Επιτροπές Στρατιω¬ 
τικών Επιτάξεων. 

5. Το αριθ. Φ 851.1/6/502/2/Σ123/8.9.94 έγγραφο 
της VIII Μεραρχίας Πεζικού με το οποίο προτείνονται νέα 
μέλη για την ανωτέρω επιτροπή. 

6. Το αριθ. 261/30.9.94 έγγραφο του Πρωτοδικείου 
Θεσπρωτίας με το οποίο προτείνονται οι Πρωτόδικες που 
θα διοριστούν μέλη της ανωτέρω επιτροπής, αποφασί¬ 
ζουμε: 

1. Διορίζουμε ως μέλη της Διοικητικής Επιτροπής Στρα¬ 
τιωτικών Επιτάξεων Νομού Θεσπρωτίας, τους κατω¬ 
τέρω: 

Α. Τακτικά Μέλη 

α) Μαρία Κρεμμύδα, Πρωτόδικη Θεσπρωτίας. 

β) Γεώργιο Καλαμαρίδη, Πρωτόδικη θεπρωτίας. 

γ) Γεώργιο Μεγαρίτη, Τχη (Τθ) του Τ.Ε. Ηγουμενί¬ 
τσας. 

δ) Ιωάννη Μάνο, Τχη (Σ) του Σ.Γ. Ηγουμενίτσας. 

ε) Προϊστάμενο Δ.Ο.Υ. Ηγουμενίτσας. 

Β. Αναπληρωματικά Μέλη 

α) και β) Σπυρίδωνα Μέξα, Πρωτόδικη Θεσπρωτίας. 


γ) Ευάγγελο Σταμουλάκη, Τχη (ΠΖ) του 628 Τ.Π. 

δ) Θεόδωρο Σιέρρο, Λγό (ΠΖ) του 628 Τ.Π. 

ε) Νόμιμο αναπληρωτή του προϊσταμένου Δ.Ο.Υ. Ηγου¬ 
μενίτσας. 

Καθήκοντα Προέδρου της Επιτροπής θα ασκεί ο αρ¬ 
χαιότερος των Πρωτοδικών. 

2. Γραμματέα της Επιτροπής ορίζουμε τον Παύλο 
Νάννη, υπάλληλο της Δ/νσης Εσωτερικών της Νομαρχίας, 
αναπληρούμενο από την Αντιγόνη Ρακοπούλου, υπάλληλο 
της ίδιας υπηρεσίας. 

3. Η θητεία των μελών της Επιτροπής είναι ετήσια. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηγουμενίτσα, 31 Οκτωβρίου 1994 

Ο Νομάρχης 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 10687 (8) 

Υπαγωγή προσωπικού Κοιν. Βόθωνα Θήρας Κυκλάδων 
στις διατάξεις Α' μέρους Ν. 1188/1981. 

Η ΝΟΜΑΡΧΗΣ ΚΥΚΛΑΔΩΝ 

Με την 10687/1994 απόφαση Νομάρχου Κυκλάδων 
σύμφωνα με τις διατάξεις του άρθρου 3 του Ν. 1188/1981 
και ύστερα από σύμφωνη γνωμοδότηση του Υπηρεσιακού 
Συμβουλίου Προσωπικού ΟΤΑ Νομού Κυκλάδων εγκρί- 
θηκε η υπαγωγή του προσωπικού της Κοινότητας Βόθωνα 
Θήρας στις διατάξεις του Α" Μέρους του Ν. 1188/ 
1981. 

Από τις διατάξεις της απόφασής μας προκαλείται δα¬ 
πάνη σε βάρος του προϋπολογισμού της Κοινότητας Βό¬ 
θωνα για το τρέχον έτος 1.000.000 δρχ. περίπου και για 
καθένα από τα επόμενα έτη περίπου 3.000.000 δρχ. 

Ερμούπολη, 13 Οκτωβρίου 1994 

Η Νομάρχης 

ΕΦΗ Δ. ΜΗΤΩΣΗ 

-♦- 

Αριθ. 11859 (9) 

Τροποποίηση του Οργανισμού Εσωτερικής Υπηρεσίας 

Κοινότητας Επισκοπής Γωνιάς Θήρας Νομού Κυκλά¬ 
δων. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 12τουΝ. 1188/1981 «περί 
κυρώσεως του Κώδικος περί καταστάσεως προσωπικού 
Οργανισμών Τοπικής Αυτοδιοικήσεως». 

2. Τις όμοιες του άρθρου 38 του Ν. 2190/1994. 

3. Την 9/1994 απόφαση του Κοινοτικού Συμβουλίου 
Επισκοπής Γωνιάς Θήρας για την τροποποίηση του Οργα¬ 
νισμού Εσωτερικής Υπηρεσίας της Κοινότητας αυτής. 

4. Την 28/1994 γνωμοδότηση του Υπηρεσιακού Συμ¬ 
βουλίου Προσωπικού ΟΤΑ Νομού Κυκλάδων (πρακτικό 6/ 
1994), αποφασίζουμε: 

Εγκρίνουμε την 9/1994 απόφαση του Κοινοτικού Συμ¬ 
βουλίου Επισκοπής Γωνιάς Θήρας που άφορά στην τρο¬ 
ποποίηση του Οργανισμού Εσωτερικής Υπηρεσίας της 
Κοινότητας ώστε στο εξής ο Οργανισμός να προβλέπει τις 
παρακάτω θέσεις: 

Α' Διοικητικό Προσωπικό 

1. Προσωπικό σε μόνιμες θέσεις: 

- Δύο (2) θέσεις Κλάδου ΔΕ 1 Διοικητικού με βαθμούς 
Δ’ - Α'. 

- Μία (1) θέση Κλάδου ΔΕ 38 Χειριστή Η/Υ με βαθμό Δ' 
- Α'. 

2. Προσωπικό σε προσωρινές θέσεις καταργούμενες 
μόλις κενωθούν: 

- Μία (1) θέση Κλάδου ΔΕ 1 με βαθμό Δ' - Α'. 

Β’ Τεχνικό Προσωπικό 

1. Προσωπικό σε μόνιμες θέσεις: 

- Τέσσερις (4) θέσεις Κλάδου ΥΕ16 Εργατών Καθαριό¬ 
τητας με βαθμούς Ε' - Β'. 

- Τέσσερις (4) θέσεις Κλάδου ΔΕ 29 Οδηγών Αυτοκινή¬ 
των με βαθμούς Δ' - Α’. 

- Δύο (2) θέσεις Κλάδου ΔΕ 30 Τεχνιτών Ύδρευσης με 
βαθμούς Δ' - Α'. 

- Μία (1) θέση Κλάδου ΔΕ 2 Επόπτη Καθαριότητας με 
βαθμούς Δ’ - Α'. 

- Μία (1) θέση ΔΕ 27 Ηλεκτροτεχνίτη με βαθμούς Δ’ - 
Α’. 

- Μία (1) θέση Κλάδου ΔΕ 26 Μηχανοτεχνίτη με βαθ¬ 
μούς Δ' - Α'. 

2. Προσωπικό σε προσωρινές θέσεις: 

- Μία (1) θέση Κλάδου ΔΕ 29 Οδηγού Αυτοκινήτου με 
βαθμούς Δ’ - Α'. 

- Δύο (2) θέσεις Κλάδου ΥΕ 16 Εργατών Κθαριότητας 
με βαθμούς Ε’ - Β'. 

Γ' Προσωπικό Ι.Δ. αορίστου χρόνου 

- Μία (1) θέση Καθαρίστριας. 

- Μία (1) θέση εργάτη ύδρευσης (προσωρινή). 

Με την παρούσα προκαλείται δαπάνη, η οποία ανέρχε¬ 
ται στο ποσό των 70.000.000 δρχ. περίπου, εφόσον πλη¬ 
ρωθούν όλες οι κενές θέσεις και βαρύνει τον προϋπολογι¬ 
σμό της Κοινότητας Επισκοπής Γωνιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 12 Οκτωβρίου 1994 

Η Νομάρχης 
ΕΦΗ Δ. ΜΗΤΩΣΗ 

-♦- 

Αριθ. 11860 (10) 

Έγκριση Οργανισμού Εσωτερικής Υπηρεσίας Κοινότητας 
Ακρωτηρίου Θήρας Νομού Κυκλάδων. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 12 του Ν. 1188/1981 «περί 
κυρώσεως του Κώδικος περί καταστάσεως προσωπικού 
Οργανισμών Τοπικής Αυτοδιοικήσεως». 

2. Τις όμοιες του άρθρου 38 του Ν. 2190/1994. 

3. Την 28/1994 απόφαση του Κοινοτικού Συμβουλίου 
Ακρωτηρίου Θήρας για την ψήφιση του Οργανισμού Εσω¬ 
τερικής Υπηρεσίας της Κοινότητας αυτής. 

4. Την 29/1994 γνωμοδότηση του Υπηρεσιακού Συμ¬ 
βουλίου Προσωπικού ΟΤΑ Νομού Κυκλάδων (πρακτικό 6/ 
1994), αποφασίζουμε: 

Εγκρίνουμε την 28/1994 απόφαση του Κοινοτικού Συμ¬ 
βουλίου Ακρωτηρίου, με την οποία ψηφίστηκε ο Οργανι¬ 
σμός Εσωτερικής Υπηρεσίας της Κοινότητας, ως εξής: 


Α’ Διοικητικό Προσωπικό 

Μία (1) θέση Κλάδου ΔΕ 1 Διοικητικού με βαθμούς Δ’ - 
Α'. 

Β’ Τεχνικό Προσωπικό 

Μία (1) θέση Κλάδου ΥΕ 16 Εργάτη Καθαριότητας με 
βαθμούς Ε' - Β'. 

Με την παρούσα προκαλείται δαπάνη σε βάρος του 
Προϋπολογισμού της Κοινότητας Ακρωτηρίου ύψους 
4.000.000 δρχ. για το τρέχον έτος (έχει εγγραφεί πίστωση 
3.500.000 δρχ. υπό Κ.Α. 05.111.1) και 6.500.000 δρχ. 
περίπου για καθένα από τα επόμενα οικονομικά έτη εφό¬ 
σον επιτραπεί η πλήρωση της κενής θέσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 13 Οκτωβρίου 1994 

Η Νομάρχης 
ΕΦΗ Δ. ΜΗΤΩΣΗ 

-♦- 

Αριθ. ΕΣ/24215 ( 11 ) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 
Σχολείου και Νηπιαγωγείου» Κοινότητας Τριανταφυλ¬ 
λιάς Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις: 

α) του άρθρου 187 του Δ.Κ.Κ. (Π.Δ. 323/89). 
β) του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν. 2009/92. 
γ) του άρθρου 11 του Ν. 2130/1993. 
δ) του άρθρου 29Α του Ν. 1558/85 όπως προστέθηκαν 
με το άρθρο 27 του Ν. 2081/1992. 

ε) Του άρθρου 64 παρ. ε του Ν. 2218/1994 με τις 
οποίες καταργήθηκαν οι όμοιες του άρθρου 8 παρ. 8 του 
Ν. 2158/1993. 

2. Την αριθ. ΕΣ/22601/2.10.1990 απόφασή μας «Πα¬ 
ροχή εξουσίας υπογραφής με εντολή Νομάρχη στους 
Προϊσταμένους της Δ/νσης Εσωτερικών και τμημάτων αυ¬ 
τής». 

3. Την αριθ. ΕΣ/7337/11.4.1990 απόφασή μας (ΦΕΚ 
294/1990 τ.Β’) με την οποία συστήθηκε στην Κοινότητα 
Τριανταφυλλιάς ίδιο Νομικό Πρόσωπο με την επωνυμία 
«Σχολική Επιτροπή Δημοτικού Σχολείου και Νηπιαγω¬ 
γείου». 

4. Την αριθ. 46/1994 απόφαση του Κ.Σ. με την οποία 
τροποποιείται η αριθ. 18/1990 όμοια αυτού με σκοπό να 
προσαρμοσθεί η συστατική πράξη του παραπάνω Νομικού 
Προσώπου στις διατάξεις τις παρ. 1 του άρθρου 11 του Ν. 
2130/93, αποφασίζουμε: 

α. Αντικαθιστούμε στην αριθ. ΕΣ/7337/11.4.1990 από¬ 
φασή μας τις παραγράφους 3 και 4 ως εξής: 

3. Το Νομικό Πρόσωπο διοικείται από Διοικητικό συμ¬ 
βούλιο που αποτελείται από επτά (7) μέλη τα οποία μαζί 
με τους αναπληρωτές τους ορίζονται από το Κοινοτικό 
Συμβούλιο. 

Ο Πρόεδρος της Κοινότητας ή άλλο μέλος του Διοικητι¬ 
κού Συμβουλίου, αιρετό ή μη, που ορίζεται από τον Πρόε¬ 
δρο. 

Τα άλλα μέλη του Διοικητικού Συμβουλίου είναι: 
α) Δύο (2) κοινοτικοί Σύμβουλοι, 
β) Ο εκάστοτε Δ/ντής του Δημοτικού Σχολείου, 
γ) Η εκάστοτε Δ/ντρια του Νηπιαγωγείου, 
δ) Ένας εκπρόσωπος του συλλόγου γονέων και κηδε¬ 
μόνων του Δημοτικού Σχολείου. 

ε) Ένας εκπρόσωπος του συλλόγου γονέων και κηδε¬ 
μόνων του Νηπιαγωγείου. 

4. Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο και λήγει πά¬ 
ντοτε με την εγκατάσταση του νέου Διοικητικού Συμβου¬ 
λίου. 

β. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του. 

Κατά τα λοιπά ισχύει η αριθ. ΕΣ/7337/11.4.1990 από¬ 
φασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 20 Οκτωβρίου 1994 
Με εντολή Νομάρχη 
ΝΙΚΗ ΑΝΤΩΝΙΑΔΟΥ 

-♦- 

Αριθ. ΕΣ/24000 (12) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Γυμνασίου και Λυκείου» κοι¬ 
νότητας Τερπνής Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις: 

α) του άρθρου 187 του Δ.Κ.Κ. (Π.Δ. 323/89). 
β) του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν. 2009/92. 
γ) του άρθρου 11 του Ν. 2130/1993. 
δ) του άρθρου 29Α του Ν. 1558/85 όπως προστέθηκαν 
με το άρθρο 27 του Ν. 2081/1992. 

ε) Του άρθρου 64 παρ. ε του Ν. 2218/1994 με τις 
οποίες καταργήθηκαν οι όμοιες του άρθρου 8 παρ. 8 του 
Ν. 2158/1993. 

2. Την αριθ. ΕΣ/22601/2.10.1990 απόφασή μας «Πα¬ 
ροχή εξουσίας υπογραφής με εντολή Νομάρχη στους 
Προϊσταμένους της Δ/νσης Εσωτερικών και τμημάτων αυ¬ 
τής». 

3. Την αριθ. ΕΣ/17743/30.8.1990 απόφασή μας 650/ 
1990 τ.') με την οποία συστήθηκε στην Κοινότητα Τερ¬ 
πνής ίδιο Νομικό Πρόσωπο με την επωνυμία «Σχολική Επι¬ 
τροπή Γ υμνασίου και Λυκείου» όπως τροποποιήθηκε με¬ 
ταγενέστερα με την αριθ. ΕΣ/9067/15.4.1991 όμοια. 

4. Την αριθ. 81/1994 απόφαση του Κ.Σ. με την οποία 
τροποποιούνται οι αριθ. 39/1990 και 26/1991 όμοιες αυ¬ 
τού με σκοπό να προσαρμοσθεί η συστατική πράξη του 
παραπάνω Νομικού Προσώπου στις διατάξεις τις παρ. 1 
του άρθρου 11 του Ν. 2130/93, αποφασίζουμε: 

α. Αντικαθιστούμε στην αριθ. ΕΣ/17743/30.8.1990 
απόφασή μας τις παραγράφους 3 και 4 ως εξής: 

3. Το Νομικό Πρόσωπο διοικείται από Διοικητικό συμ¬ 
βούλιο που αποτελείται από εννέα (9) μέλη τα οποία μαζί 
με τους αναπληρωτές τους ορίζονται από το Κοινοτικό 
Συμβούλιο. 

Ο Πρόεδρος της Κοινότητας ή άλλο μέλος του Διοικητι¬ 
κού Συμβουλίου, αιρετό ή μη. που ορίζεται από τον Πρόε¬ 
δρο. 


Τα άλλα μέλη του Διοικητικού Συμβουλίου είναι: 
α) Δύο (2) κοινοτικοί Σύμβουλοι, 
β) Ο Δ/ντής του Λυκείου, 
γ) Ο Δ/ντής του Γ υμνασίου. 

δ) Ένας εκπρόσωπος του συλλόγου γονέων και κηδε¬ 
μόνων του Λυκείου. 

ε) Ένας εκπρόσωπος του συλλόγου γονέων και κηδε¬ 
μόνων του Γ υμνασίου 

στ. Ένας εκπρόσωπος των μαθητικών κοινοτήτων των 
σχολικών μονάδων. 

ζ) Ένας Δημότης κάτοικος της Κοινότητας. 

4. Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο και λήγει πά¬ 
ντοτε με την εγκατάσταση του νέου Διοικητικού Συμβου¬ 
λίου. 

β. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του. 

Κατά τα λοιπά ισχύει η αριθ. ΕΣ/17743/30.8.1990 από¬ 
φασή μας. Η αριθ. ΕΣ/9067/15.4.1991 απόφασή μας κα- 
ταργείται. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 20 Οκτωβρίου 1994 

Με εντολή Νομάρχη 
ΝΙΚΗ ΑΝΤΩΝΙΑΔΟΥ 

-♦- 

Αριθ. ΕΣ/24485 (13) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Α’ Επιτροπή Α’ και Β’ Νηπια¬ 
γωγείου» Κοινότητας Τερπνής Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις: 

α) του άρθρου 187 του Δ.Κ.Κ. (Π.Δ. 323/89). 
β) του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν. 2009/92. 
γ) του άρθρου 11 του Ν. 2130/1993. 
δ) του άρθρου 29Α του Ν. 1558/85 όπως προστέθηκαν 
με το άρθρο 27 του Ν. 2081/1992. 

ε) Του άρθρου 64 παρ. ε του Ν. 2218/1994 με τις 
οποίες καταργήθηκαν οι όμοιες του άρθρου 8 παρ. 8 του 
Ν. 2158/1993. 

2. Την αριθ. ΕΣ/22601/2.10.1990 απόφασή μας «Πα¬ 
ροχή εξουσίας υπογραφής με εντολή Νομάρχη στους 
Προϊσταμένους της Δ/νσης Εσωτερικών και τμημάτων αυ¬ 
τής». 

3. Την αριθ. ΕΣ/17744/30.8.1990 απόφασή μας 650/ 
1990 τ.Β') με την οποία συστήθηκε στην Κοινότητα Τερ¬ 
πνής ίδιο Νομικό Πρόσωπο με την επωνυμία «Σχολική Επι¬ 
τροπή Α' και Β' Νηπιαγωγείου».. 

4. Την αριθ. 83/1994 απόφαση του Κ.Σ. με την οποία 
τροποποιείται η αριθ. 41/1990 όμοια αυτού με σκοπό να 
προσαρμοσθεί η συστατική πράξη του παραπάνω Νομικού 
Προσώπου στις διατάξεις τις παρ. 1 του άρθρου 11 του Ν. 
2130/93, αποφασίζουμε: 

α. Αντικαθιστούμε στην αριθ. ΕΣ/17744/30.8.1990 
απόφασή μας τις παραγράφους 3 και 4 ως εξής: 

3. Το Νομικό Πρόσωπο διοικείται από Διοικητικό συμ- 

βούλιο που αποτελεΐται από επτά (7) μέλη τα οποία μαζί 
με τους αναπληρωτές τους ορίζονται από το Κοινοτικό 
Συμβούλιο. 

Ο Πρόεδρος της Κοινότητας ή άλλο μέλος του Διοικητι¬ 
κού Συμβουλίου, αιρετό ή μη, που ορίζεται από τον Πρόε¬ 
δρο. 

Τα άλλα μέλη του Διοικητικού Συμβουλίου είναι: 
α) Δύο (2) κοινοτικοί Σύμβουλοι, 
β) Η Δ/ντρια του Α' Νηπιαγωγείου, 
γ) Η Δ/ντρια του Β' Νηπιαγωγείου, 
δ) Δύο (2) εκπρόσωποι του συλλόγου γονέων και κηδε¬ 
μόνων των δύο σχολικών μονάδων. 

Σε περίπτωση που δεν υφίστανται σύλλογοι γονέων ορί¬ 
ζονται γονείς μαθητών. 

4. Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο και λήγει πά¬ 
ντοτε με την εγκατάσταση του νέου Διοικητικού Συμβου¬ 
λίου. 

β. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του. 

Κατά τα λοιπά ισχύει η αριθ. ΕΣ/17744/30.8.1990 από¬ 
φασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 20 Οκτωβρίου 1994 

Με εντολή Νομάρχη 
ΝΙΚΗ ΑΝΤΩΝΙΑΔΟΥ 

-Φ- 

Αριθ. ΕΣ/24369 (14 ) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Δημοτικού Σχολείου» Κοινό¬ 
τητας Τερπνής Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις: 

α) του άρθρου 187 του Δ.Κ.Κ. (Π.Δ. 323/89). 
β) του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν. 2009/92. 
γ) του άρθρου 11 του Ν. 2130/1993. 
δ) του άρθρου 29Α του Ν. 1558/85 όπως προστέθηκαν 
με το άρθρο 27 του Ν. 2081/1992. 

ε) Του άρθρου 64 παρ. ε του Ν. 2218/1994 με τις 
οποίες καταργήθηκαν οι όμοιες του άρθρου 8 παρ. 8 του 
Ν. 2158/1993. 

2. Την αριθ. ΕΣ/22601/2.10.1990 απόφασή μας «Πα¬ 
ροχή εξουσίας υπογραφής με εντολή Νομάρχη στους 
Προϊσταμένους της Δ/νσης Εσωτερικών και τμημάτων αυ¬ 
τής». 

3. Την αριθ. ΕΣ/17745/30.8.1990 απόφασή μας 650/ 

1990 τ.Β) με την οποία συστήθηκε στην Κοινότητα Τερ¬ 
πνής ίδιο Νομικό Πρόσωπο με την επωνυμία «Σχολική Επι¬ 
τροπή Δημοτικού Σχολείου» όπως τροποποιήθηκε μετα¬ 
γενέστερα με την αριθ. ΕΣ/9139/16.4.1991 όμοια. 

4. Την αριθ. 82/1994 απόφαση του Κ.Σ. με την οποία 
τροποποιείται η αριθ. 40/1990 και 27/1991 όμοιες αυτού 
με σκοπό να προσαρμοσθεί η συστατική πράξη του παρα¬ 
πάνω Νομικού Προσώπου στις διατάξεις τις παρ. 1 του άρ¬ 
θρου 11 του Ν. 2130/93, αποφασίζουμε: 

α. Αντικαθιστούμε στην αριθ. ΕΣ/17745/30.8.1990 


απόφασή μας τις παραγράφους 3 και 4 ως εξής: 

3. Το Νομικό Πρόσωπο διοικείται από Διοικητικό συμ¬ 
βούλιο που αποτελείται από πέντε (5) μέλη τα οποία μαζί 
με τους αναπληρωτές τους ορίζονται από το Κοινοτικό 
Συμβούλιο. 

Ο Πρόεδρος της Κοινότητας ή άλλο μέλος του Διοικητι¬ 
κού Συμβουλίου, αιρετό ή μη, που ορίζεται από τον Πρόε¬ 
δρο. 

Τα άλλα μέλη του Διοικητικού Συμβουλίου είναι: 
α) Δύο (2) κοινοτικοί Σύμβουλοι, 
β) Ο Δ/ντής του Δημοτικού Σχολείου, 
γ) Ένας εκπρόσωπος του συλλόγου γονέων και κηδεμό¬ 
νων του Δημοτικού Σχολείου. 

δ) Σε περίπτωση που υφίσταται σύλλογος γονέων ορίζε¬ 
ται από το Κ.Σ. γονέας μαθητή. 

4. Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο και λήγει πά¬ 
ντοτε με την εγκατάσταση του νέου Διοικητικού Συμβου¬ 
λίου. 

β. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του. 

Κατά τα λοιπά ισχύει η αριθ. ΕΣ/17745/30.8.1990 από¬ 
φασή μας. Η αριθ. ΕΣ/9139/16.4.1991 απόφασής μας 
καταργείται. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 20 Οκτωβρίου 1994 

Με εντολή Νομάρχη 
ΝΙΚΗ ΑΝΤΩΝΙΑΔΟΥ 

-Φ- 

Αριθ. ΕΣ/23962 (15 ) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Δημοτικού Σχολείου και Νη¬ 
πιαγωγείου» Κοινότητας Ψυχικού Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις: 

α) Του άρθρου 187 του Δ.Κ.Κ. (Π.Δ. 323/89). 
β) Του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν. 2009/92. 
γ) Του άρθρου 11 του Ν. 2130/1993. 
δ) Του άρθρου 29Α του Ν. 1558/85 όπως προστέθηκαν 
με το άρθρο 27 του Ν. 2081/1992, 
ε) Του άρθρου 64 παρ. ε' του Ν. 2218/1994 με τις 
οποίες καταργήθηκαν οι όμοιες του άρθρου 8 παρ. 8 του 
Ν. 2158/1993. 

2. Την αριθ. ΕΣ/22601/2.10.1990 απόφασή μας «Πα¬ 
ροχή εξουσίας υπογραφής με εντολή Νομάρχη στους 
Προϊσταμένους της Δ/νσης Εσωτερικών και των τμημάτων 
αυτής». 

3. Την αριθ. ΕΣ/12410/23.5.1991 απόφασή μας (ΦΕΚ 
450/1991 τ.Β’) με την οποία συστήθηκε στην Κοινότητα 
Ψυχικού Ιδιο Νομικό Πρόσωπο με την επωνυμία «Σχολική 
Επιτροπή Δημοτικού Σχολείου και Νηπιαγωγείου». 

4. Την αριθ. 35/1994 απόφαση του Κ.Σ. με την οποία 
τροποποιείται η αριθ. 15/1991 όμοια αυτού με σκοπό να 
προσαρμοσθεί η συστατική πράξη του παραπάνω Νομικού 
Προσώπου στις διατάξεις τις παρ. 1 του άρθρου 11 του Ν. 
2130/93, αποφασίζουμε: 

α. Αντικαθιστούμε στην αριθ. ΕΣ/12410/23.5.1991 
απόφασή μας τις παραγράφους 3 και 4 ως εξής: 

3. Το Νομικό Πρόσωπο διοικεΐται από: 

Διοικητικό Συμβούλιο που αποτελείται από πέντε (5) 
μέλη τα οποία μαζί με τους αναπληρωτές τους ορίζονται 
από το Κοινοτικό Συμβούλιο Κοινότητας. 

Ο Πρόεδρος της ή άλλο μέλος του Διοικητικού Συμβου¬ 
λίου, αιρετό ή μη, που ορίζεται από τον Πρόεδρο. 

Τα άλλα μέλη του Διοικητικού Συμβουλίου είναι: 
α) Ο Διευθυντής του Δημοτικού Σχολείου, 
β) Η Διευθύντρια του Νηπιαγωγείου, 
γ) Ένας εκπρόσωπος του Συλλόγου Γονέων και Κηδε¬ 
μόνων του Δημοτικού Σχολείου. 

δ) Ένας εκπρόσωπος του Συλλόγου Γονέων και Κηδε¬ 
μόνων του Νηπιαγωγείου. 


4. Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο και λήγει πά¬ 
ντοτε με την εγκατάσταση του νέου Διοικητικού Συμβου¬ 
λίου. 

β. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού της Κοινότητας 
Ψυχικού. 

Κατά τα λοιπά ισχύει η αριθ. ΕΣ/12410/23.5.1991 από¬ 
φασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 20 Οκτωβρίου 1994 

Με εντολή Νομάρχη 
Η Διευθύντρια 
ΝΙΚΗ ΑΝΤΩΝΙΑΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





